Кристин дьо Пизан
Вирле

Превод от френски: Пенчо Симов, 1978

chitanka.info

Песни пея за самозащита —

иде ми да плача от тъга,

но не знае никой досега

колко скръб сърцето ми изпита.

Да се крия, туй е щит за мен:

не съчувствува светът на скръб,

колкото си по-опечален,

толкоз по ще ти обръщат гръб.

Затова с въздишка жаловита

не издадох колко тъжна бях,

а прикривам своя плач със смях:

без да търся рима гласовита,

песни пея за самозащита.

Не показвай, че скърбиш — каква

полза от откритата печал?

За безумство би приел това

онзи, който в радост е живял.

Тъй, догдето злото ме връхлита,

според силите си се стремя

да остана с болката сама

и за да е мъката ми скрита,

песни пея за самозащита.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.